Կալինինգրադ (մարզադաշտ)

Կալինինգրադ մարզադաշտ (), ֆուտբոլային մարզադաշտ Կալինինգրադում։ ՖԻՖԱ-ի 2010 թվականի  դեկտեմբերի 2-ի որոշմամբ Ռուսաստանի պաշտոնական հայտի հիման վրա մարզադաշտում տեղի կունենան 2018 թվականի աշխարհի գավաթի խաղերը։

Տեխնիկա-տնտեսական բնութագրեր 
 Մարզադաշտի տեխնիկա-տնտեսական բնութագրեր
 Շինարարության հեռանկարային ժամկետներ՝ 2015 թվականի հուլիսի վերջ - 2017 թվականի նոյեմբեր
 Տարողունակություն՝ 35 հազար տեղ
 Տարածքի մակերես՝ 24,4 հեկտար
 Մարզադաշտի շինարարական տարածք՝ 49 384,5 մ²
 Մարզադաշտի ընդհանուր մակերես՝ 109 721,8 մ²
 Շինարարական ծավալ՝ 348 057,3 մ³
 Բարձրության ցուցիչ՝ 46,826 մ
 Տրիբունայի մակերես՝ 20 535 մ
 Ֆուտբոլի դաշտի չափը՝ 105,0×68 մ

Պատմություն 
Մարզադաշտը կառուցվել է հատուկ 2018 թվականի ֆուտբոլի աշխարհի առաջնության համար։ Սկզբում նախատեսվում էր, որ նոր մարզադաշտը կտեղավորի 45015 հանդիսատես, սակայն սեպտեմբերի վերջին որոշվել է փոխել տարողունակությունը՝ 35000 տեղ։ Նախագիծը հիմնված է լեգենդար «Ալյանց Արենա» գաղափարի վրա, երբ Գերմանիայում տեղի է ունեցել 2006 թվականի աշխարհի գավաթի խաղարկությունը։ Այն երկու օթյակով մարզադաշտ է՝ հագեցած բարձրակարգ անվտանգության և տեսահսկման համակարգերով։ Շահագործման ժամկետը` 2018 թվական։ Նախագծի սկզբնական արժեքը կազմել է 11 միլիարդ ռուբլի, ավելի ուշ նախագծի արժեքը փոխվել է 17,3 միլիարդ ռուբլի։

2012 թվականի ապրիլին տարածաշրջանի կառավարությունը որոշեց մարզադաշտի կառուցման համար վերցնել ֆրանսիական «Wilmotte & Associes Sa» ճարտարապետական բյուրոյի ծրագիրը։ Նախագծի արժեքը կազմում է 720 միլիոն, 50 տոկոսը դաշնային բյուջեից, մյուս մասը` մարզային բյուջեից։ Արենայի շինարարությունը կսկսվի տեխնիկական և բյուջետային փաստաթղթերի պատրաստումից հետո։ Սկզբում ենթադրվում էր, որ 2018 թվականի աշխարհի առաջնությունից հետո մարզադաշտը կդառնա 25 հազար տարողությամբ, որի համար տանիքի հատվածը կտեղափոխվի մի կողմ, սակայն հետագայում իշխանությունները հրաժարվեցին տարողունակությունը կրճատելու գաղափարից։

2012 թվականի հոկտեմբերի վերջին տարածաշրջանային իշխանությունները բաց մրցույթ հայտարարեցին Աշխարհի գավաթի մարզադաշտի նախագծման և աշխատանքային փաստաթղթերի մշակման համար։ Մրցույթի հաղթող ճանաչվեց  «Մոստովիկ» ընկերությունը։ 2013 թվականի մարտի սկզբին Մոստովիկը հրապարակեց մարզադաշտի նախագիծը, որը ստացավ «Արենա Բալթիկա» աշխատանքային անունը։ Մոստովիկը պլանավորում է համագործակցել գերմանական GMP Architekten ընկերության հետ։

2014 թվականի հունիսին Օմսկի արբիտրաժային դատարանը Մոստովիկին սնանկ է ճանաչել և 2015 թվականի մարտին Մոստովիկի հետ պայմանագիրը դադարեցվել է։ 2014 թվականի ապրիլի 1-ին Ռուսաստանի Դաշնության կառավարությունը հրամանագիր է ստորագրել, որով «Կրոկուս Ինթերնեշնլը» («Crocus International») նշանակվել է որպես «Ռուսաստանի Դաշնության սպորտի նախարարության կողմից շինարարության իրականացման միակ կատարող»։ Կալինինգրադի մարզի կառավարությունը «Կրոկուս Ինթերնեշնլ» ընկերության հետ կնքել է պետական պայմանագիր մարզադաշտի նախագծման և աշխատանքային փաստաթղթերի մշակման վերաբերյալ։

2015 թվականի հունիսի 10-ին հայտնվել է, որ մարզադաշտի նախագիծն ուղարկվել է պետական փորձաքննության։ Հուլիսի 20-ին ներկայացվել է ստադիոնի մակետը։

Օգոստոսի 10-ին հայտնի է դարձել, որ մարզադաշտը կկոչվի «Կալինինգրադի մարզադաշտ» կամ Kaliningrad Stadium անգլերեն տարբերակով։ Աշխարհի առաջնությունից հետո հնարավոր է անունը փոփոխվի։

2018 թվականի ապրիլի 11-ը նոր մարզադաշտում կայացել է առաջին հանդիպումը. Կալինինգրադի «Բալթիկան» 1։ 0 հաշվով հաղթել է Սամարայի «Կռիլյա Սովետով» թիմին։ Մարզադաշտի պատմության մեջ առաջին գոլը խփել է Իվանչյանի հարձակվող Սենին Սեբաին։ Խաղին ներկա է գտնվել 14926  հանդիսատես։

Շինարարություն 

2014 թվականի դեկտեմբերին ավարտվել են  հողերի խտացման վերաբերյալ աշխատանքները։ 2015 թվականի հունվարին ենթակառուցվածքային օբյեկտների կառուցման համար սկսվեցին նախապատրաստական աշխատանքներ։  2015 թվականի օգոստոսին սկսվել են հիմքի նախապատրաստական աշխատանքները։

2015 թվականի ամռանը Կալինինգրադի մարզի կառավարության ղեկավարի տեղակալ Ալեքսանդր Ռոլբինովը տեղեկացրեց, որ մարզադաշտի շինարարությունը պետք է սկսվի նույն տարվա օգոստոսի 10-ին, սակայն մինչ այդ օրը մարզադաշտի նախագիծը դեռևս չէր անցել պետական փորձաքննություն։ 2018 թվականի մարտին Կալինինգրադի մարզադաշտը շահագործման թույլտվություն է ստացել։

Ֆուտբոլի աշխարհի առաջնություն 2018 
Կալինինգրադում կանցկացվի 2018 թվականի աշխարհի գավաթի խմբային փուլի 4 հանդիպում։ Թիմերը հայտնի են դարձել 2017 թվականի դեկտեմբերի 1-ին Կրեմլի պետական պալատում անցկացվող վիճակահանությունում։

Ծանոթագրություններ

Արտաքին հղումներ 
 Видео-рендеринг стадиона

Ռուսաստանի ֆուտբոլային մարզասրահներ
Ֆուտբոլի աշխարհի առաջնություն 2018 մարզադաշտեր
2018 հիմնադրումներ Ռուսաստանում